กิตติเป็ดย่าง ร้านเปิดใหม่ล่าสุดตรงแยกรังเร ถ้ามาจากถนนสุขุมวิท เลี้ยวลงถนนลงหาดบางแสน วิ่งเลยแยกรังเรมา 100 เมตร อยู่ทางซ้ายมือ ก่อนถึงเอ๋เกาเหลาหมูตุ๋น

สอบถามอาเฮียบอกว่าเพิ่งเปิดมาได้แค่ 10 กว่าวัน
ร้านจะเปิด 10 โมงเช้า ขายไปจนถึง 4 ทุ่ม เหตุที่เปิดช้าหน่อยเพราะบ้านเฮียแกอยู่ถึงสัตหีบ เรียกว่ามาไกลพอสมควร แกเลยเปิดช้านิดนึง แต่ไปปิดดึกแทน เป็ดย่างกันตรงหน้าร้านเลยครับ เปิดเตาโชว์ให้ดูได้ รับประกันความสดและใหม่ ใช้เป็ดเชอรี่ไซส์ 3-4 กิโลกรัม ตัวใหญ่ เนื้อเยอะดี หนังเป็ดย่างได้กรอบอร่อย เนื้อเป็ดนุ่มๆพอดี

ข้าวหน้าเป็ดย่าง จานละ 40 บาท พิเศษ 50 บาท ใส่เนื้อเป็ดมาให้เยอะดีจัง อร่อยและคุ้มราคาสุดๆ
ก๋วยเตี๋ยวจะมีเฉพาะเส้นหมี่หยกอย่างเดียว ไม่มีเส้นแบบอื่น ราคาเท่ากับข้าวที่ 40 บาท พิเศษ 50 บาท ใส่เนื้อเป็ดให้เต็มๆเช่นกัน

มีซุปให้เลือก เยื่อไผ่ กระดูกอ่อน มะระ 

ใครแฟนเป็ดย่างแนะนำมาชิมร้านนี้ครับ โอเคเลย คุณภาพ ปริมาณและราคา

เป็ดย่างทั้งตัวขายตัวละ 450 บาท